text: 2018/2018_01_16_Seguiment_campanya_habitem_sant_pau.jpg dimarts, 16 de gener de 2018
  Personatges Ernest Morera, cooperativa Gimnàs Social Sant Pau
  Una de les tres iniciatives que es presenten la promou el Gimnàs Social Sant Pau, al barri del Raval. Volen fer habitatge social a sobre de l'equipament esportiu. El projecte serviria d'una banda per cobrir una necessitat de vivenda al barri i per a l'altra representaría garantir la continuïtat de l'activitat del gimnàs, ara assegurada fins al 2020. La proposta del gimnàs precisa que l'administració compri el solar on es troba l'equipament des de fa més de 75 anys.
  Aquest vídeo forma part de la campanya "Habitem el Sant Pau", la iniciativa que vol donar a conèixer el projecte amb què el gimnàs Sant Pau vol presentar-se a la multiconsulta engegada per l'Ajuntament. Quan falten 30 dies perquè es compleixi el termini per lliurar 15.000 signatures que donin suport a aquest projecte, els promotors ja tenen creada la infraestructura necessària, amb 50 punts fixos per recollir les firmes i 260 fedataris.
  De moment, han recollit 4.000 signatures per defensar el projecte que proposa construir habitatge social a sobre del gimnàs. Així volen donar continuïtat a la tasca social d'aquest equipament amb 76 anys d'història, amb usuaris en risc d'exclusió social i gestionat pels mateixos treballadors. Tota una institució social i esportiva al barri del Raval que, de moment, té garantida la continuïtat fins al 2020.